Ludovic Orban a depus, joi, la secretariatul Camerei Deputaților și Senatului, propunerea de calendar pentru învestirea Guvernului. Potrivit documentului obținut de MEDIAFAX, pe 29 octombrie va fi audierea miniștrilor în comisii, iar pe 30 octombrie votul de încredere în Plenul comun.



„Luni, 28 octombrie-convocarea ședinței Birourilor permanente reunite ale Camerei Deputaților și Senatului.

Marți, 29 octombrie-programarea audierilor miniștrilor desemnați în ședințele comune ale comisiilor permanente ale celor două Camere al căror obiect de activitate corespunde sferei de competență a viitorului ministru.

Miercuri, 30 octombrie, începând cu ora 10:00-convocarea ședinței comune de plen a Camerelor Parlamentului în vederea acordării votului de încredere Guvernului”, prevede calendarul propus de Ludovic Orban, pentru învestirea Guvernului său.

Iată care sunt miniștrii care ar putea fi propuși în Guvernul Orban:

1. Infrastructură (comasează Comunicații + Transporturi) - Lucian Bode, deputat

2. Sănătate - Victor Costache, medic Sibiu

3. Apărare - Nicolae Ciucă, șeful statului major

4. Externe - Bogdan Aurescu, consilier prezidențial

5. Educație (comasat cu Cercetare)- Monica Anisie, președinte PNL S2

6. Muncii - Violeta Alexandru, președinte PNL București

7. Justiție - Cătălin Predoiu, deputat PNL

8. Finanțe - Florin Cîțu, senator PNL

9. Dezvoltare - Ion Ștefan, deputat PNL

10. MAI - Marcel Vela, senator PNL

11. Cultură - Bogdan Gheorghiu, deputat PNL

12. Mediu (comasat cu Ape și Păduri) - Costel Alexe, deputat PNL

13. Agricultură - Adrian Oros, deputat PNL

14. Fonduri Europene - Sorin Maxim,

15. Economie (comasat cu Energie și Turism) - Virgil Popescu, deputat PNL

16. Sport și Tineret - Cristinel Ramnescu, deputat PNL

VICEPREMIER - Raluca Turcan

Foto: Inquam / Octav Ganea

Subiectele tale preferate sunt și la Știrile Digi FM. Ca să știi!

Pe aceeași temă